બાતમીના આધારે એસઓજીની ટીમે વિજલપોરના રામનગરમાં વિવેક મોબાઈલ સ્ટોરની બાજુમાં આવેલ ગા બટઈ કલાઉ યાદવના ભાડાના મકાનમાં રેડ કરી હતી. એ દરમિયાન ત્યાંથી સરકાર શ્યામોલ નોલીન (ઉ.વ. 39, મૂળ રહે. વેસ્ટબંગાળ)ને ઝડપી પાડ્યો હતો. તે ડોકટરની પ્રેકટીસ કરતો હોવાનું જણાતા પોલીસે તેની પાસેથી ગુજરાત મેડિકલ કાઉન્સિલનું રજિસ્ટ્રેશન અંગેનું પ્રમાણપત્ર કે પ્રમાણિત ડિગ્રીની માંગણી કરી હતી. જોકે તેની પાસેથી તે કંઈ મળ્યું ન હતું. આથી વિજલપોર અર્બન હેલ્થ ઓફિસર ડો. રાહુલ મુકેશભાઈ પટેલની હાજરીમા આખરે બોગસ રીતે ડોકટરના નામે ઉંટવૈદુ કરનારા સરકાર નોલીનને પોલીસે ઝડપી પાડ્યો હતો અને તેની અટક કરી હતી.